**հիմնավորոՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ԼՐԱՑՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Անհրաժեշտությունը**

 Պետական աջակցության բոլոր ծրագրերի մասին տեղեկանալու, դրանց մասին սպառիչ տեղեկատվություն ստանալու համար անհրաժեշտ է դարձել ստեղծել պետական աջակցության ծրագրերի իրազեկման միասնական հարթակ։ Միասնական հարթակը (կայք, հավելված) մատչելի և համակարգված կերպով քաղաքացիներին կմատուցի տեղեկատվություն պետական աջակցության բոլոր ծրագրերի/միջոցառումների վերաբերյալ։ Այն օպերատիվ կթարմացվի և կտեղեկացնի օգտատերերին նոր ծրագրերի մասին, ինչպես նաև՝ նախկին ծրագրերում կատարված փոփոխությունների մասին։

 «Հանրային կապերի և տեղեկատվության կենտրոն» ՊՈԱԿ-ի գործառույթների ավելացման համատեքստում անհրաժեշտություն է առաջացել համալրել կառույցի հաստիքացուցակը։ Նոր գործառույթները ենթադրում են պետական աջակցության ծրագրերի շուրջ պոտենցիալ շահառուների շրջանում հանրային իրազեկման արշավների կազմակերպում, պետաջակցության իրազեկման միասնական հարթակի վարում, ինչպես նաև՝ պետական խոշոր ծրագրերի ու բարեփոխումների հանրայնացման աշխատանքներում պետական գերատեսչություններին աջակցում։

 Հաշվի առնելով «Հանրային կապերի և տեղեկատվության կենտրոն» ՊՈԱԿ-ի ստեղծագործական թիմի կողմից իրականացվող լուսաբանման և ստեղծագործական աշխատանքի հագեցվածությունը, տեխնիկայի ամորտիզացիայի և մաշվածության խնդիրները, անհրաժեշտություն է առաջացել ձեռք բերել տեխնիկական նոր միջոցներ։

1. **Ընթացիկ իրավիճակը և խնդիրները**

Պետական աջակցության ծրագրերի հանրայնացման թերի մակարդակը բազմիցս բարձր մակարդակով արձանագրվել է ՀՀ կառավարության նիստերի ընթացքում։ Պետական աջակցության ծրագրերի պոտենցիալ շահառուները բավարար չափով իրազեկված չեն միջոցառումների վերաբերյալ և այդ իսկ պատճառով չեն դիմում դրանցից օգվելու համար։ Խնդրին ինստիտուցիոնալ լուծում տալու ակնկալիքով նախատեսվում է ստեղծել իրազեկման միասնական հարթակ, որն էապես կնպաստի պետական աջակցության միջոցառումների շուրջ հանրային իրազեկվածության մակարդակի բարձրացմանը։

«Հանրային կապերի և տեղեկատվության կենտրոն» ՊՈԱԿ-ի ստեղծագործական թիմի աշխատանքը բնականոն հունով շարունակելու համար կարիք է առաջացել թարմացնել հնամաշ տեխնիկան և համալրել որոշակի նոր տեխնիկական միջոցներով։

1. **Կարգավորման նպատակը և բնույթը**

 Կարգավորման հիմնական նպատակն է բարելավել ՀՀ կառավարության կողմից իրականացվող կարևոր միջոցառումների և ծրագրերի շուրջ հանրային իրազեկումը։

 Այս նպատակով նախագծով առաջարկվում է ՀՀ 2022 թվականի պետական բյուջեով նախատեսված «1136. ՀՀ Վարչապետի լիազորությունների իրականացման ապահովում» ծրագրի «11001. Ծառայությունների, ծրագրերի համակարգում» միջոցառումից նվազեցնել 5,726.2 հազ. դրամ, «1156. Հայաստան-Սփյուռք գործակցության ծրագիր» ծրագրի «11007. Քայլ դեպի տուն» միջոցառումից՝ 5,580.4 հազ. դրամ, «11008. Սփյուռքի երիտասարդ առաջնորդների վերապատրաստում» միջոցառումից՝ 2,330.8 հազ. դրամ, «11010. Հայաստան-Սփյուռք գործակցության վերաբերյալ իրազեկման ապահովում» միջոցառումից՝ 26,188.0 հազ. դրամ, «11012. «ի Գործ» սփյուռքահայ մասնագետների ներգրավում ՀՀ և Արցախի պետական կառավարման համակարգում» միջոցառումից՝ 2,670.4 հազ. դրամ և «11013. Հայրենադարձության և ինտեգրման կենտրոն» միջոցառումից՝ 6,014.2 հազ. դրամ և 39,510.0 դրամն ուղղել «1091. Հանրային իրազեկում» ծրագրի «11001. Հանրային իրազեկում և հասարակական-քաղաքագիտական հետազոտություններ» միջոցառմանը՝ «Ընթացիկ դրամաշնորհներ պետական և համայնքային ոչ առևտրային կազմակերպություններին» հոդվածով՝ «Հանրային կապերի և տեղեկատվության կենտրոն» ՊՈԱԿ-ի բնականոն աշխատանքն ապահովելու համար դրամաշնորհային պայմանագրի հիման վրա տրամադրելու նպատակով, իսկ 9,000.0 հազ. դրամը նախատեսվում է ուղղել նույն ծրագրի «32001. «Հանրային կապերի և տեղեկատվության կենտրոն» ՊՈԱԿ-ի տեխնիկական հագեցվածության բարելավում» միջոցառմանը՝ «Կապիտալ դրամաշնորհներ պետական և համայնքային ոչ առևտրային կազմակերպություններին» հոդվածով՝ նոր տեխնիկական միջոցներ ձեռքբերելու նպատակով:

 Վերոգրյալ նվազեցումները կկատարվեն ծրագրերի-միջոցառումների շրջանակներում առաջացած տնտեսումներից, որով էլ պայմանավորված միջոցառումների ոչ ֆինանսական արդյունքային ցուցանիշների փոփոխություն որոշման նախագծով նախատեսված չէ:

**4. Նախագծի մշակման գործընթացում ներգրավված ինստիտուտները և անձինք**

ՀՀ վարչապետի աշխատակազմ:

**5. Ակնկալվող արդյունքը**

Կարգավորման արդյունքում ակնկալվում է, որ պետական աջակցության միջոցառումների շահառուների շրջանում կբարձրանա միջոցառումների շուրջ իրազեկվածությունը, ինի արդյունքում կմեծանա միջոցառումներից օգտվողների թիվը։

**6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Որոշման նախագծի ընդունումը Հայաստանի Հանրապետության պետական բյուջեի եկամուտների ու ծախսերի լրացուցիչ նվազեցում չի առաջացնում:

**7. Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին**

Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:

**8. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թթ. Ծրագիր, ոլորտային և/կամ այլ ռազմավարություններ**

Կապը ռազմավարական փաստաթղթերի հետ բացակայում է: